

 LĒMUMS

Ādažos, Ādažu novadā

2025. gada 24. aprīlī **Nr.** **150**

**Par zemes ierīcības projekta uzsākšanu zemes vienībā Vecštāles ielā 28, Kadagā**

Ādažu novada pašvaldības dome izskatīja SIA “VK Holding” (reģistrācijas Nr.: 40003692568, juridiskā adrese: Austrumu iela 61, Kadaga, Ādažu pag., Ādažu nov., Latvija, LV-2103, e-pasts: vahram.kamalyan@gmail.com; turpmāk – Iesniedzējs) 27.02.2025. iesniegumu (reģistrēts 27.02.2025. ar Nr. ĀNP/1-11-1/25/1356) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai atbilstoši iesniegumam pievienotajai skicei sadalītu nekustamā īpašuma “Gaujiena” (kadastra Nr. 80440050009) zemes vienību Vecštāles ielā 28, Kadagā, Ādažu pag., Ādažu nov., ar kadastra apzīmējumu 80440050009.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Gaujiena” (kadastra Nr. 80440050009) ir ierakstīts Ādažu pagasta zemesgrāmatas nodalījumā Nr. 478 un pieder Iesniedzējam. Īpašuma sastāvā, t.sk., ietilpst zemes vienība Vecštāles ielā 28, Kadagā, Ādažu nov., ar kadastra apzīmējumu 80440050009, 9,8 ha platībā.
2. Uz zemes vienības Vecštāles ielā 28, Kadagā, Ādažu pag., Ādažu nov. (kadastra apzīmējums 80440050009) atrodas citai personai piederošas būves ar kadastra apzīmējumiem 80440050009001 un 80440050009002, kas ietilpst būvju nekustamā īpašuma “Gaujiena” (kadastra Nr. 8044 505 0005) sastāvā un ierakstītas Ādažu pagasta zemesgrāmatas nodalījumā Nr. 100000062517. 08.04.2025. ir saņemta būvju nekustamā īpašuma īpašnieka piekrišana zemes ierīcības projekta uzsākšanai.
3. Saskaņā ar Ādažu novada teritorijas plānojumu zemes vienība ar kadastra apzīmējumu 80440050009 atrodas Savrupmāju apbūves teritorijā (DzS1), kurā atbilstoši Teritorijas izmantošanas un apbūves noteikumu 355.punktam minimālā jaunveidojamā zemes gabala platība noteikta 5000 m2, Transporta infrastruktūras teritorijā (TR), kur minimālā jaunveidojamā zemes gabala platība noteikta pēc funkcionālās nepieciešamības, Ūdeņu teritorijā (Ū), kur minimālā jaunveidojamā zemes gabala platība netiek noteikta, Dabas un apstādījumu teritorijā (DA), kur minimālā jaunveidojamā zemes gabala platība netiek noteikta.
4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 09.04.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Gaujiena” (kadastra Nr. 80440050009) zemes vienības Vecštāles ielā 28, Kadagā, Ādažu pag., Ādažu nov., ar kadastra apzīmējumu 80440050009 sadalīšanai.
2. Apstiprināt nosacījumus zemes ierīcības projekta izstrādei (1. pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienības sadalīšanas informatīva skice uz 3 lp.
3. Ēkas īpašnieka parakstīta piekrišana uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU